
జర్నలిస్టుపై బాంబే హైకోర్టు ఆగ్రహం ముంబై, మార్చి 30: ‘‘జర్నలిస్టులుగా మీరు టీ షర్టు, జీన్స్ ధరించి కోర్టుకు ఎలా వస్తారు? ఇదేనా మన మహారాష్ట్ర సంస్కృతి?’’ అంటూ ఓ జర్నలిస్టుకు బాంబే హైకోర్టు తలంటింది. వైద్యుల సమ్మెపై ఇటీవల జరిగిన విచారణ సందర్భంగా ఓ జాతీయ పత్రికకు చెందిన విలేకరి జీన్స్, టీ షర్ట్ ధరించి హాజరయ్యారు. సదరు విలేకరి వస్త్రధారణపై చీఫ్ జస్టిస్ మంజులా చల్లూర్, జస్టిస్ జీఎస్ కులకర్ణి తీవ్ర అసంతృప్తి వ్యక్తం చేశారు. జర్నలిస్టుల వస్త్రధారణపై ఓ హైకోర్టు అభ్యంతరాలు వ్యక్తం చేయడం ఇదే తొలిసారి. మరి.. కోర్టుకు విలేకరులు ఎలాంటి ఆహార్యంతో రావాలి? ఈ విషయంలో కోర్టు ఎలాంటి ఉత్తర్వులు ఇవ్వకపోవడం విశేషం. కక్షిదారుల వస్త్రధారణపై మాత్రం 2011లో బాంబే హైకోర్టు స్పష్టమైన మార్గదర్శకాలను జారీ చేసింది. ‘‘హుందాతనం ఉట్టిపడే వసా్త్రలను ధరించిన వారికే కోర్టు ఆవరణలోకి ప్రవేశం ఉంటుంది’’ అంటూ బయట ఓ బోర్డును కూడా పెట్టింది. అప్పట్లో ఈ నిబంధనను ఉల్లంఘించినందుకు ఓ విదేశీ జంటకు రూ.2,500 జరిమానాను కూడా విధించింది.

jarnalistupai bambe hycortu aagraham mumbai, marchi 30: ‘‘jarnalistulugaa meeru t shartu, jeens dharinchi kortuku ela vastaaru? idena mana maharashtra samskruti?’’ antuu oo jarnalistuku bambe hycortu talantindi. vaidyula sammepai iteevala jarigina vichaarana sandarbhamgaa oo jaateeya patrikaku chendina vilekari jeens, t shart dharinchi haajarayyaaru. sadaru vilekari vastradhaaranapai cheef justis manjula challur, justis gs kulakarni teevra asantrupti vyaktam chesaru. jarnalistula vastradhaaranapai oo hycortu abhyantaraalu vyaktam cheyadam ide tolisari. mari.. kortuku vilekarulu elanti aahaaryamtho ravali? ee vishayamlo kortu elanti uttarvulu ivvakapovadam visesham. kakshidaarula vastradhaaranapai maatram 2011loo bambe hycortu spashtamaina maargadarsakaalanu jaarii chesindi. ‘‘hundaatanam uttipade vastralanu dharinchina vaarike kortu aavaranaloki pravesam untundi’’ antuu bayata oo bordunu kuudaa pettindi. appatlo ee nibandhananu ullanghinchinanduku oo videshee jantaku roo.2,500 jarimaanaanu kuudaa vidhinchindi.